### NN 105/2024 (9.9.2024.), Odluka o izmjeni Odluke o visini naknada za tehnički pregled i druge poslove koji se obavljaju u stanicama za tehničke preglede vozila

Ministarstvo unutarnjih poslova

1812

Na temelju članka 261. stavka 2. Zakona o sigurnosti prometa na cestama (»Narodne novine« br. 67/08., 48/10. – Odluka Ustavnog suda Republike Hrvatske, 74/11., 80/13., 158/13. – Odluka i Rješenje Ustavnog suda Republike Hrvatske, 92/14., 64/15., 108/17., 70/19., 42/20., 85/22., 114/22. i 133/23.), ministar unutarnjih poslova donosi

ODLUKU

O IZMJENI ODLUKE O VISINI NAKNADA ZA TEHNIČKI PREGLED I DRUGE POSLOVE KOJI SE OBAVLJAJU U STANICAMA ZA TEHNIČKE PREGLEDE VOZILA

Članak 1.

U Odluci o visini naknada za tehnički pregled i druge poslove koji se obavljaju u stanicama za tehničke preglede vozila (»Narodne novine« br. 155/22.), članak 1. mijenja se i glasi:

»Ovom Odlukom utvrđuje se visina naknada za tehničke preglede vozila, za poslove registracije vozila i produženja važenja prometne dozvole i druge poslove koji se obavljaju u stanicama za tehničke preglede vozila, kako slijedi:

|  |  |  |
| --- | --- | --- |
| Naknade za redovni ili izvanredni tehnički pregled:  a) opći dio | | |
| 1. | Moped, motocikl ili laka prikolica | 14,19 eura |
| 2. | Osobni automobil, priključno vozilo ili traktor | 23,36 eura |
| 3. | Autobus ili teretni automobil | 37,55 eura |
| b) posebni dio  (ispitivanje ispušnih plinova motornih vozila – EKO-test) | | |
| 4. | Vozilo s dizelskim motorom | 15,71 eura |
| 5. | Vozilo s BEZ-KAT motorom | 8,12 eura |
| 6. | Vozilo s REG-KAT motorom | 15,25 eura |

Pod redovnim tehničkim pregledom vozila podrazumijeva se izvođenje svih propisanih operacija koje se obavljaju u okviru općeg dijela redovnoga tehničkog pregleda (ovisno o vrsti vozila kako je navedeno pod rednim brojem 1., 2. i 3.), u kombinaciji s odgovarajućim ispitivanjem ispušnih plinova ovisno o vrsti motora – EKO-test (posebni dio – stavke pod rednim brojem 4., 5. i 6.).

|  |  |  |
| --- | --- | --- |
| Naknade za preventivni tehnički pregled: | | |
| 7. | Moped, motocikl | 8,12 eura |
| 8. | Osobni automobil | 11,15 eura |
| 9. | Autobus, teretni automobil, priključno vozilo | 18,81 eura |
| Naknade za periodični tehnički pregled kočnica: | | |
| 10. | Autobus ili teretni automobil (vozilo s hidrauličnom ili zračno-hidrauličnom kočnom instalacijom) | 93,39 eura |
| 11. | Autobus ili teretni automobil (vozilo sa zračnom kočnom instalacijom) | 154,31 eura |
| 12. | Priključno vozilo (vozilo sa zračnom kočnom instalacijom) | 75,11 eura |

Bilo koji prvi ponovljeni tehnički pregled izvršen u roku od petnaest (15) dana obavlja se bez plaćanja naknade, za opći dio pregleda. Iznimno, u slučaju ponovljenoga posebnog dijela redovnoga tehničkog pregleda (EKO-testa), izvršenog u roku od petnaest (15) dana, naplaćuje se naknada u visini 50 % iznosa pune naknade iz rednog broja 4., 5. i 6.

|  |  |  |
| --- | --- | --- |
| Naknade za administrativne poslove oko registracije vozila: | | |
| 13. | Poslovi koji prethode registraciji i produženju važenja prometne dozvole – uvid odnosno provjera dokumentacije o uplati propisanih obveza (porez, carina, obvezno osiguranje, posebna naknada za okoliš, naknada za ceste, upravna pristojba i dr.) | 7,06 eura |
| 14. | Naplata propisanih obveza iz red. br. 13 (iznos za 1 uslugu) | 2,64 eura |
| 15. | Ovjera prometne dozvole | 7,06 eura |
| 16. | Odjava vozila, izdavanje potvrde iz evidencije | 2,18 eura |
| 17. | Izdavanje registarskih i izvoznih pločica | 2,64 eura |
| 18. | Zamjena ili izdavanje nove prometne dozvole | 7,92eura |
| 19. | Zamjena, izdavanje ili ovjera kartona tehničke ispravnosti lake prikolice | 3,50 eura |

Naknada za administrativne poslove oko registracije vozila iz rednog broja 14. ne naplaćuje se prilikom naplate poreza na cestovna motorna vozila.

|  |  |  |
| --- | --- | --- |
| Ostale naknade: | | |
| 20. | Dodatni pregled plinskih instalacija na vozilu koje za pogon koristi smjesu butan-propan ili metan | 10,16 eura |
| 21. | Pregled vozila radi promjene tehničkog stanja (boja, šasija, kuka i sl.) | 7,59 eura |
| 22. | Utiskivanje broja šasije na vozilo | 15,25 eura |
| 23 | Izdavanje pokusnih pločica i potvrde o izdavanju pokusnih pločica | 2,64 eura |
| 24. | Obrasci i registri tehničkog pregleda | 1,43 eura |

Članak 2.

Ova Odluka stupa na snagu osmoga dana od dana objave u »Narodnim novinama«.

Klasa: 011-02/22-01/352

Urbroj: 511-01-152-24-12

Zagreb, 4. rujna 2024.

Ministar
 dr. sc. Davor Božinović, v. r.